LIETUVOS RESPUBLIKOS APLINKOS MINISTRAS

ĮSAKYMAS

DĖL EUROPOS SĄJUNGOS FINANSINĖS PARAMOS IR BENDROJO FINANSAVIMO

LĖŠŲ, SKIRTŲ PROJEKTO NR. VP3-3.1-AM-01-V-01-001 VYKDYTOJUI UŽDARAJAI AKCINEI BENDROVEI „TRAKŲ VANDENYS“, GRĄŽINIMO

2024 m. birželio 7 d. Nr. D1-189

Vilnius

Įgyvendindamas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčius ir 11 punktą, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 188¹, 188² punktus ir 198.2 papunktį, vykdydamas Lietuvos vyriausiojo administracinio teismo 2020 m. birželio 10 d. sprendimą administracinėje byloje Nr. eA-529-502/2020, atsižvelgdamas į Lietuvos Respublikos aplinkos ministerijos Aplinkos projektų valdymo agentūros 2024 m. gegužės 23 d. raštu Nr. APVA-3290 „Informacija apie nustatytą pažeidimą ir siūlymai dėl tolimesnių veiksmų“ pateiktą atnaujinto pažeidimo tyrimo išvadą Nr. VP3-3.1-AM-01-V-01-001/IT16 (pažeidimo unikalus kodas R1828/APVA/VP3-3.1-AM-01-V/0228), kurioje nurodyta, kad projekto „Vandens tiekimo ir nuotekų tvarkymo infrastruktūros plėtra Trakų rajone“ (projekto kodas VP3-3.1-AM-01-V-01-001) (toliau – projektas) vykdytojas uždaroji akcinė bendrovė „Trakų vandenys“ (toliau – projekto vykdytojas) vykdydamas projektą iki 2016 m. gruodžio 31 d. nepasiekė stebėsenos rodiklių ir taip pažeidė VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401 „Dėl VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo patvirtinimo“, 34 punktą, projekto 2009 m. birželio 19 d. finansavimo ir administravimo sutarties Nr. 2007-2013/FA/2009/V/01 (toliau – Sutartis) Bendrųjų sąlygų 2.1.1 papunktį ir Sutarties 1 priedo 7 punktą (pakeistas 2014 m. rugpjūčio 28 d. šalių susitarimu Nr. 8), į Agentūros pripažintą bendrą netinkamą finansuoti išlaidų sumą – 109 612,89 Eur (vienas šimtas devyni tūkstančiai šeši šimtai dvylika eurų 89 centai), įskaitant 5 480,64 Eur (penki tūkstančiai keturi šimtai aštuoniasdešimt eurų 64 centai) projekto vykdytojo įnašą, ir į Agentūros siūlymą susigrąžinti projekto vykdytojui išmokėtų lėšų dalį taikant lėšų pervedimo būdą:

1. N u s t a t a u, kad:

1.1. lėšų pervedimo būdu grąžintina projekto vykdytojui išmokėta lėšų suma yra 104 132,25 Eur (vienas šimtas keturi tūkstančiai vienas šimtas trisdešimt du eurai 25 centai), iš jų 93 170,96 Eur (devyniasdešimt trys tūkstančiai vienas šimtas septyniasdešimt eurų 96 centai) – Europos Sąjungos fondų lėšos ir 10 961,29 Eur (dešimt tūkstančių devyni šimtai šešiasdešimt vienas euras 29 centai) – Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas ne vėliau kaip per 90 dienų nuo šio įsakymo įsigaliojimo dienos privalo pervesti į Aplinkos ministerijos banko sąskaitą Nr. LT274040063610000447;

1.3. jei projekto vykdytojas vėluoja grąžinti šio įsakymo 1.1 papunktyje nurodytas lėšas per šio įsakymo 1.2 papunktyje nustatytą terminą, jis moka delspinigius, kurių dydį kas ketvirtį nustato finansų ministras, už kiekvieną uždelstą dieną;

1.4. jei projekto vykdytojas šio įsakymo 1.1 papunktyje nurodytų lėšų negrąžina per šio įsakymo 1.2 papunktyje nustatytą terminą, jis moka palūkanas, kurių dydį kas ketvirtį nustato finansų ministras.

2. Šis įsakymas gali būti skundžiamas Lietuvos administracinių ginčų komisijai (Vilniaus g. 27, 01402 Vilnius) Lietuvos Respublikos ikiteisminio administracinių ginčų nagrinėjimo tvarkos įstatymu nustatyta tvarka per vieną mėnesį nuo įteikimo projekto vykdytojui dienos arba tiesiogiai Vilniaus apygardos administraciniam teismui (Žygimantų g. 2, 01102 Vilnius, ar per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka per vieną mėnesį nuo įteikimo projekto vykdytojui dienos.

Aplinkos ministras	Simonas Gentvilas